¿Tú ya echasti un culín pela rede? ¿non? ¿y a qué esperes? #SidraChallenge ya ta en marcha. En toles redes sociales pues alcontrar cientos de presones espurriendo’l brazu, con mayor o menor xeitu, echando un culete. Instagram, Facebook, Twitter... la idega ye dar visibilidá a esti vezu tan nuesu y de pasu, tomar un par de culinos, que cualesquier esculpía ye bona pa tomar sidre.
#000003
El furrulamientu nun se desemeya d’otres cadenes d’esta triba, como’l Manequin Challenge, la d’echase un calderáu d’agua perriba pa sofitar la investigación contra la ELA o la d’espublizar una semeya de cuando neños. Nesti casu trátase de garrar un vasu y una botella de sidre asturiana, buscar un sitiu prestosu, grabase echando un culín, bebelu y subilu pa la rede col hastag #SidraChallenge y si se quier, tamién colos de #folixa, #sidra, #Asturies o #YeAsturies. Que nun se vos escaeza’l nominar a tres collacios polo menos, pa que siga la cadena. El plazu ye de 72 hores, que si pasen ensin cumplir el retu obliguen al nomináu/ada a convidar al nominaor a una botella sidre.
#000004